CELEX: 52012PC0532
Language: lv
Date: 2012-09-19
Title: Priekšlikums PADOMES LĒMUMS par Eiropas Savienības nostāju Enerģētikas kopienas Ministru padomē (Budvā, 2012. gada 18. oktobrī)

EIROPAS KOMISIJA
                                               Briselē, 19.9.2012.
                                               COM(2012) 532 final
                                               2012/0254 (NLE)
                                   Priekšlikums
                              PADOMES LĒMUMS
   par Eiropas Savienības nostāju Enerģētikas kopienas Ministru padomē (Budvā,
                              2012. gada 18. oktobrī)
LV                                                                             LV
 ---pagebreak---                                       PASKAIDROJUMA RAKSTS
   1.        PRIEKŠLIKUMA KONTEKSTS
   Enerģētikas kopienas Ministru padomes 10. sanāksme notiks Budvā (Melnkalnē) 2012. gada
   18. oktobrī.
   Eiropas Savienības nostāja attiecībā uz lēmumiem, kas iekļauti sanāksmes darba kārtībā, ir
   jānosaka saskaņā ar Līguma par Eiropas Savienības darbību 218. panta 9. punktu un atbilstoši
   noteikumiem Padomes 2006. gada 29. maija Lēmumā 2006/500/EK, lai Eiropas Kopiena
   noslēgtu Enerģētikas kopienas līgumu (turpmāk "Līgums").
   Saskaņā ar Lēmuma 2006/500/EK 6. pantu Eiropas Savienības nostāju Ministru padomē pauž
   Eiropas Komisijas pārstāvis.
   Padomes lēmuma priekšlikums aptver visus darba kārtībā iekļautos punktus, par kuriem
   paredzēts pieņemt Ministru padomes lēmumu vai kuros jāpieņem ES nostāja. Komisija
   uzskata, ka par pārējiem Ministru padomes darba kārtības punktiem nav nepieciešamas
   konsultācijas Eiropas Savienības deklarācijas pieņemšanai, kā paredzēts Enerģētikas kopienas
   Ministru padomes sanāksmju sagatavošanas darba metodēs, par ko panākta Komisijas un
   Padomes dienestu vienošanās (14623/07).
   2.        DARBA KĀRTĪBAS PROJEKTS AR NORĀDĒM
   2.1.      "A punkti" (bez debatēm)
   Komisija apstiprina direktora finanšu izpildi par 2011. gadu, pamatojoties uz 2011. gada
   31. decembra revīzijas ziņojumu, Budžeta komitejas 2011. gada revīzijas ziņojumu un
   direktora ziņojumu par 2011. gada budžeta izpildi.
   Komisija apstiprina gada ziņojumu par Enerģētikas kopienas darbībām Eiropas Parlamentam
   un iesaistīto pušu un dalībnieku parlamentiem, kā paredzēts Līguma 52. pantā.
   Komisija pieņem zināšanai citus ziņojumus, kas sniegti saskaņā ar šo darba kārtības punktu.
   2. 2.     Līguma īstenošana
   Komisija pieņem zināšanai Sekretariāta ziņojumu par Līguma īstenošanu, kas ietver
   Moldovas un Ukrainas kā jaunāko līgumslēdzēju pušu pirmo novērtējumu.
   Komisija pieņems zināšanai arī ziņojumu par strīdu izšķiršanu. Tā pieņems zināšanai
   aizsāktajās lietās panākto progresu un atbalstīs Sekretariāta turpmākos centienus rast
   risinājumus sarunās.
   Komisija arī ierosina iekļaut Ministru padomes secinājumos šādu formulējumu: "Ministru
   padome ir pieņēmusi zināšanai, ka Moldovai un Ukrainai, kas pievienojušās Enerģētikas
   kopienai 2010. un 2011. gadā, sākotnēji noteikto termiņu 2016. gada 1. janvārī var būt
   nepieciešams pagarināt, lai īstenotu Direktīvas 2009/73/EK1 9. pantu."
   2.3.      Statistika
   Komisija apstiprina Ministru padomes lēmuma projektu, kas attiecas uz enerģētikas statistikas
   noteikumu īstenošanu Enerģētikas kopienā, ar kuriem līgumslēdzējas puses vienojas ne vēlāk
   kā līdz 2013. gada 31. decembrim īstenot Regulu (EK) Nr. 1099/20082 par enerģētikas
   1
           Eiropas Parlamenta un Padomes Direktīva 2009/73/EK (2009. gada 13. jūlijs) par kopīgiem
           noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu.
   2
           Eiropas Parlamenta un Padomes 2008. gada 22. oktobra Regula (EK) Nr. 1099/2008 par enerģētikas
           statistiku.
LV                                                       2                                                LV
 ---pagebreak---    statistiku un Direktīvu 2008/92/EK3 par Kopienas procedūru, lai veicinātu atklātību attiecībā
   uz gāzes un elektrības cenām, kas noteiktas tiešajiem lietotājiem rūpniecībā.
   Šā Ministru padomes lēmuma projekta pamatā ir Līguma 100. panta (ii) punkts, un tajā nav
   ietverti nekādi īpaši pielāgojumi līgumslēdzējām pusēm. Tāpēc nav uzskatīts par
   nepieciešamu izveidot oficiālu Komisijas priekšlikumu saskaņā ar Līguma 79. pantu. Šis
   lēmums jāpieņem vienprātīgi. Ja nav iespējams panākt vienprātību par termiņu 2013. gada
   31. decembrī, Komisija varētu piekrist pagarināt īstenošanas termiņu vēlākais līdz 2015. gada
   31. decembrim.
   Ņemot vērā, ka ir būtiski iegūt precīzu, uzticamu, salīdzināmu un konsekventu enerģētikas
   statistiku enerģētikas politikas efetivitātes uzraudzībai, šo ES pamatnoteikumu pieņemšanas
   termiņu nevajadzētu bez vajadzības pagarināt, jo īpaši tāpēc, ka attiecībā uz atjaunojamo
   enerģiju paredzama sadarbības mehānismu izmantošana starp ES dalībvalstīm un
   līgumslēdzējām pusēm.
   2.4.       Naftas krājumi
   Komisija apstiprina Ministru padomes lēmuma projektu par Direktīvas 2009/119/EK4, ar ko
   dalībvalstīm uzliek pienākumu uzturēt jēlnaftas un/vai naftas produktu obligātas rezerves,
   īstenošanu, ko līgumslēdzējas puses saskaņā ar šo lēmumu apņemas veikt ne vēlāk kā
   2020. gada 1. janvārī.
   Šā Ministru padomes lēmuma projekta pamatā ir Līguma 100. panta (ii) punkts, un tajā nav
   ietverti nekādi īpaši pielāgojumi līgumslēdzējām pusēm. Tāpēc nav uzskatīts par
   nepieciešamu izveidot oficiālu Komisijas priekšlikumu saskaņā ar Līguma 79. pantu. Šis
   lēmums jāpieņem vienprātīgi.
   Ja nav iespējams panākt vienprātību par termiņu 2020. gada 1. janvārī, Komisija varētu
   piekrist pagarināt īstenošanas termiņu vēlākais līdz 2023. gada 1. janvārim. Ja netiktu panākta
   vienprātīga vienošanās ne par vienu no šīm abām iespējām, Komisija varētu piekrist pārcelt
   uz vēlāku laiku Ministru padomes lēmuma projekta oficiālu pieņemšanu, ierosinot iekļaut
   Ministru padomes secinājumos politisku deklarāciju, kurā mudinātu līgumslēdzējas puses
   veikt vajadzīgos pasākumus nepieciešamo naftas krājumu izveidei un aicinātu Enerģētikas
   kopienas Sekretariātu turpināt atbalstīt līgumslēdzējas puses šajā jomā.
   2.5.       Atjaunojamie enerģijas avoti
   Komisija apstiprina Ministru padomes lēmuma projektu par Direktīvas 2009/28/EK5
   īstenošanu, kurā līgumslēdzējas puses apņemas īstenot direktīvu līdz 2014. gada 1. janvārim.
   Pielāgojumi, kas iekļauti Ministru padomes lēmumā saskaņā ar Līguma 24. pantu, kopumā
   atbilst tiem, kas ierosināti Komisijas 2012. gada 19. marta lēmumā. Pēc diskusijām, kas
   norisinājās Pastāvīgās augsta līmeņa grupas 25. sanāksmē, tika iekļauti daži grozījumi, proti:
   –          ziņojumu iesniegšanai noteiktie termiņi tika pielāgoti vispārējam īstenošanas
              termiņam;
   3
            Eiropas Parlamenta un Padomes 2008. gada 22. oktobra Direktīva 2008/92/EK par Kopienas procedūru,
            lai veicinātu atklātību attiecībā uz gāzes un elektrības cenām, kas noteiktas tiešajiem lietotājiem
            rūpniecībā (pārstrādāts).
   4
            Padomes 2009. gada 14. septembra Direktīva 2009/119/EK, ar ko dalībvalstīm uzliek pienākumu
            uzturēt jēlnaftas un/vai naftas produktu obligātas rezerves.
   5
            Eiropas Parlamenta un Padomes 2009. gada 23. aprīļa Direktīva 2009/28/EK par atjaunojamo
            energoresursu izmantošanas veicināšanu un ar ko groza un sekojoši atceļ Direktīvas 2001/77/EK un
            2003/30/EK.
LV                                                          3                                                   LV
 ---pagebreak---    –         tika grozīts 16. pants ("Uz pieredzi balstīta pārskatīšana"), un tagad tas sniedz iespēju
             izmantot progresu, kas panākts attiecībā uz Eurostat metodikas prasību izpildi
             enerģētikas statistikas jomā.
   Pastāvīgās augsta līmeņa grupas sanāksmē par līgumslēdzēju pušu mērķiem attiecībā uz
   enerģijas daļu no atjaunojamiem avotiem to galīgajā enerģijas bruto patēriņā un enerģijas daļu
   no atjaunojamiem avotiem visos transporta veidos līdz 2020. gadam netika panākta nekāda
   vienošanās, un tā būs jāpanāk Ministru padomes 10. sanāksmē.
   Komisija var piekrist arī vispārējai to mērķu korekcijai, kuri saistīti ar enerģijas daļu no
   atjaunojamiem avotiem, ņemot vērā īsāku direktīvas īstenošanas periodu. Šajā korekcijā
   vajadzētu ņemt vērā to, ka ES virzība uz šo mērķu sasniegšanu nav lineāra.
   Komisija apstiprina arī Līguma grozījumus saskaņā ar Padomes 2011. gada 28. jūnija
   Lēmumu atļaut Komisijai Eiropas Savienības vārdā veikt sarunas par Enerģētikas kopienas
   līguma grozījumiem6.
   Šis lēmums jāpieņem vienprātīgi.
   2.6.      Stratēģija enerģētikas jomā
   Komisija apstiprina Enerģētikas kopienas enerģētikas stratēģiju, kuru izstrādājusi enerģētikas
   stratēģijas darba grupa un kurā ņemti vērā apsvērumi, ko sniegušas līgumslēdzējas puses un
   Komisija Eiropas Savienības vārdā.
   Komisija apstiprina enerģētikas stratēģijas darba grupas mandāta pagarināšanu līdz
   2013. gada jūnijam. Enerģētikas stratēģijas darba grupai vajadzētu uzticēt analizēt un apzināt
   projektus, kas ir Enerģētikas kopienas interesēs, un noteikt iespējamos politikas pasākumus,
   kuru mērķis būtu sekmēt arī tādu jaunu projektu izveidi, kas būtu Enerģētikas kopienas
   interesēs.
   Komisijas vadībā norisināsies debates par energoapgādes drošību, kas ir viens no galvenajiem
   Enerģētikas kopienas mērķiem, un tā prasa, lai visas Līguma dalībnieces koordinētu rīcību. Tā
   uzsvērs tādu iekšējā tirgus noteikumu nozīmīgumu, kuri nodrošina elektrības un gāzes
   pārrobežu plūsmu Eiropā, kā arī uzsvērs nepieciešamību izveidot stratēģiskos naftas krājumus
   un veicināt atjaunojamos enerģijas avotus un uzlabot energoefektivitāti. Tā mudinās
   līgumslēdzējas puses aktīvi piedalīties piegādes drošības grupā7.
   2.7.    Enerģētikas kopienas Sekretariāta direktora iecelšana
   Komisija apstiprina Ministru padomes Procedūras aktu, ar ko ieceļ Janesu Kopaču par
   Sekretariāta direktoru uz fiksētu triju gadu termiņu, ko iespējams pagarināt.
   Pamatojoties uz Komisijas priekšlikumu, Ministru padome pieņem lēmumu par direktora
   iecelšanu ar vienkāršu balsu vairākumu.
   6
           Atgādināsim, ka 11242/11 REV 1 noteikts: "Komisija nodrošina, ka grozījumi, par ko vienojas Eiropas
           Savienības vārdā, atsaucas uz līgumslēdzēju pušu pienākumu pieņemt Direktīvu 2009/28/EK par
           atjaunojamo energoresursu izmantošanas veicināšanu un ar ko groza un sekojoši atceļ
           Direktīvas 2001/77/EK un 2003/30/EK."
   7
           Enerģētikas kopienas Ministru padomes 2008. gada 11. decembra Procedūras akts 2008/02 MC-EnC
           par koordinācijas grupas piegādes drošības jautājumos izveidi.
LV                                                        4                                                    LV
 ---pagebreak---                                                             2012/0254 (NLE)
                                               Priekšlikums
                                          PADOMES LĒMUMS
        par Eiropas Savienības nostāju Enerģētikas kopienas Ministru padomē (Budvā,
                                          2012. gada 18. oktobrī)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 194. pantu un 218. panta
   9. punktu,
   ņemot vērā Padomes 2006. gada 29. maija Lēmumu 2006/500/EK, lai Eiropas Kopiena
   noslēgtu Enerģētikas kopienas līgumu1, un jo īpaši tā 4. un 5. pantu,
   ņemot vērā Eiropas Komisijas priekšlikumu,
   IR NOLĒMUSI ŠĀDI.
                                              Vienīgais pants
   Ņemot vērā to, ka 2012. gada 18. oktobrī Budvā notiks Enerģētikas kopienas Ministru
   padomes 10. sanāksme, šā lēmuma pielikumā ir izklāstīta Eiropas Savienības nostāja
   jautājumos, uz kuriem attiecas Līguma par Eiropas Savienības darbību 218. panta 9. punkts.
   Briselē,
                                                   Padomes vārdā –
                                                   priekšsēdētājs
   1
           OV L 198, 20.7.2006., 15. lpp.
LV                                                   5                                        LV
 ---pagebreak---                                       PIELIKUMS
                               Eiropas Savienības nostāja
   • Eiropas Savienība apstiprina Enerģētikas kopienas Sekretariāta direktora finanšu
     atskaiti par 2011. gadu.
   • Eiropas Savienība apstiprina 2011. gada ziņojumu parlamentiem par Enerģētikas
     kopienas darbībām, kā paredzēts Enerģētikas kopienas līguma 52. pantā.
   • Eiropas Savienība piekrīt, ka Enerģētikas kopiena vēlākais līdz 2015. gada
     31. decembrim īsteno Regulu (EK) Nr. 1099/2008 par enerģētikas statistiku un
     Direktīvu 2008/92/EK par Kopienas procedūru, lai veicinātu atklātību attiecībā uz
     gāzes un elektrības cenām, kas noteiktas tiešajiem lietotājiem rūpniecībā.
   • Eiropas Savienība piekrīt, ka vēlākais līdz 2023. gada 1. janvārim tiek īstenota
     Direktīva 2009/119/EK, ar ko dalībvalstīm uzliek pienākumu uzturēt jēlnaftas un/vai
     naftas produktu obligātas rezerves.
   • Eiropas Savienība piekrīt, ka Enerģētikas kopiena vēlākais līdz 2014. gada
     1. janvārim īsteno Direktīvu 2009/28/EK par atjaunojamo energoresursu
     izmantošanas veicināšanu, ar kuru līgumslēdzējas puses, tostarp ņemot vērā, ka tām
     ir atļauts īsāks īstenošanas laikposms, apņemas sasniegt mērķus, kuru sasniegšanai
     vajadzīgā piepūle ir salīdzināma ar līmeni, kas piemērojams ES dalībvalstīm.
   • Eiropas Savienība piekrīt grozījumiem Enerģētikas kopienas līguma 20. pantā
     saskaņā ar Padomes 2011. gada 28. jūnija lēmumu, ar ko Komisiju pilnvaro Eiropas
     Savienības vārdā vest sarunas par grozījumiem Enerģētikas kopienas līgumā.
   • Eiropas Savienība piekrīt Enerģētikas kopienas enerģētikas stratēģijai.
   • Eiropas Savienība piekrīt enerģētikas stratēģijas darba grupas mandāta pagarināšanai
     līdz 2013. gada jūnijam.
   • Eiropas Savienība piekrīt Janesa Kopača iecelšanai par Sekretariāta direktoru uz
     fiksētu triju gadu termiņu, ko iespējams pagarināt.
LV                                         6                                              LV